Okresná prokuratúra Košice I 
Mojmírova 5, 041 47 Košice 1 	

Sp. zn. : 1 Pv 155/12/8802	Košice I, 15.8.2012
EEČ : 2-63-206-2012

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	od presne nezistenej doby na nezistených miestach do 21.40 hod. dňa 8.3.2012, kedy bol hliadkou Odboru kriminálnej polície XXXXX kontrolovaný na ulici Štrbskej v XXXXX, prechovával pre vlastnú potrebu priehľadný igelitový sáčok s tlakovým uzáverom o rozmere 6,5x4 cm, s obsahom sušeného rastlinného materiálu vykazujúcim morfologické znaky rastlinného rodu Cannabis  /konope/  s hmotnosťou 610mg s prítomnosťou tetrahydrokanabinolu /THC/ - hlavnej účinnej látky konope, v množstve väčšom ako 20 mg, z ktorého by bolo možné pripraviť minimálne 2 obvyklé jednorazové dávky drogy. 

						
						       
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ zo dňa 8.3.2012, sp. zn. XXXXX policajného orgánu Obvodného oddelenia PZ XXXXX - XXXXX bolo začaté  trestné stíhanie a uznesením  toho istého orgánu zo dňa 3. 5. 2012  vznesené obvinenie XXXXX pre prečin nedovolenej výroby omamných a psychotropných látok, jedov a prekurzorov, ich držania a obchodovania s nimi podľa § 171 ods. 1 Trestného zákona, pre skutok, že 

-	dňa 8. 3. 2012  v čase okolo 21.30 hod. v XXXXX na XXXXX pred tamojším vodojemom bola kontrolovaná podozrivá osoba hliadkou OKP, ktorá sa počas kontroly vyjadrila ku skutočnosti, že má pri sebe igelitové vrecúško s nezisteným obsahom zelenej sušiny, ktoré následne vydal hliadke OKP, nakoľko veci môžu mať charakter omamnej psychotropnej látky.

	Keďže obvinený dal súhlas k podmienečnému zastaveniu trestného stíhania, k trestnému činu sa v plnom rozsahu priznal a vzhľadom na jeho osobu, s prihliadnutím na jeho doterajší život, ako aj na okolnosti prípadu, považujem rozhodnutie o podmienečnom zastavení trestného stíhania za postačujúce.
	Súčasne v zmysle § 216 ods.2 Trestného poriadku bola obvinenému určená skúšobná doba v trvaní 12 mesiacov, ktorá začína plynúť právoplatnosťou tohto uznesenia.

	Ak obvinený v priebehu tejto skúšobnej doby povedie riadny život a škodu uhradí, rozhodnem, že sa osvedčil.

V prípade, že obvinený nepovedie v skúšobnej dobe riadny život, rozhodnem, že sa v trestnom stíhaní bude pokračovať.

	Preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor